Ղարաբաղի հարցը, կապված Ալիեւի հերթական հոխորտալից հայտարարության հետ, թե Ղարաբաղի՝ Հայաստանի կազմում կամ անկախ կարգավիճակը չլինելու բան է, նմանապես չշրջանցվեց: "Եթե ես եւ Ադրբեջանի նախագահը նույն կարծիքին լինեինք, բանակցությունները շարունակելն անիմաստ կլիներ: Հուսով եմ, չեք կասկածում, որ Ալիեւը պետք է այդ դիրքորոշումը ունենա: Բայց մեր դիրքորոշումը նույնպես հստակ է. Ղարաբաղը փաստացի անկախ երկիր է, այսօր ինտեգրվում է Հայաստանին, եւ մեր միջեւ, ըստ էության, ֆեդերատիվ բնույթ կրող հարաբերություններ են ձեւավորվում: Մենք պատրաստ ենք զիջումների, բայց կան սկզբունքային հարցեր, որտեղ զիջումը արդեն պարտություն է": Եւ ուրեմն՝ հայկական կողմի համար անընդունելի: